Manila, Philippines – Ibinasura na ng Makati City Prosecutor's Office has dismissed the consolidated complaints against those allegedly involved in thang mga reklamo laban sa mga sangkot sa pagkamatay ng flight attendant na si Christine Dacera.
Sa resolution noong Enero 31, sinabing ang reklamong Administering of Illegal Drugs na isinampa laban kay Mark Anthony Rosales, isa sa mga kasama ni Dacera dahil sa "as there was no proof of evidence that could establish the alleged administration of any illegal drug into the body of [Dacera]."
Abswelto rin sina Rommel Galido, John Pascual Dela Serna, Gregorio Angelo Rafael De Guzman, Jezreel Rapinan, Alain Chen, Reymar Englis, Darwin Joseph Macalla, at Atty. Neptali Maroto were sa "Obstruction of Justice."
Gayundin ay ibinasura ang kasong Falsification laban kay against medico-legal officer Police Major Michael Nick Sarmiento dahil sa "as it was not established that the fact narrated by him were absolutely false."
Dagdag pa rito, lusot na rin sina Galido, Dela Serna, Rapinan, Chen, at Louis De Lima, na unang nakasuhan ng perjury.
Samantala, wala na ring bisa ang mga kasong libel, slander, at cyberlibel laban sa ina ni Dacera na si Sharon dahil sa kakulangan ng "proof of malice."
Habang dismiss na rin ang reklamong illegal detention, arbitrary detention, at unlawful arrest na isinampa ng mga kasama ni Dacera laban kay Sharon, Doctor Marichi Ramos, pinsan ni Dacera na si Katherine Anne Facelo, at dalawa pang pulis dahila sa "there was no evidence that they effectively controlled and directed the respondent-police officers to arrest and detain the complainants." RNT/FGDC
MANILA, Philippines – Agad na binawian ng buhay ang isang rider at sakay nito matapos masalpok ang minamanehong motorsiklo ng nag-turn na tractor trak kaninang madaling araw sa lungsod ng Quezon.
Kinilala ang mga namatay na sina Renz Marion Nicolas Reyes, nasa hustong gulang, residente ng No. 58 Road 8 Brgy. 164 Caloocan City, at ang hindi pa nakikillang backrider nito na nasa edad 20 hanggang 30.
Base sa Quezon City Police District (QCPD) Traffiic Sector 6, bnadang 12:30 ng madaling araw ng Setyembre 30, nang maganap ang aksidente sa kahabaan ng Mindanao Ave., northbound U-turn Slot malapit sa Old Sauyo Road Brgy. Talipapa Q.C.
Agad namang naaresto ang driver ng truck na si Jaime Ebio Atutubo Jr., 50 amyos, nakatira sa No. 12th St. OLV Compound Brgy. Pangpang Sorsogon City.
Sa imbestigasyon ni PCPL Kenneth M Refugia, ng Traffic Sector 6, sakay ng motorsiklo ang mga biktima at binabaybay ang kahabaan ng Mindanao Ave., galing sa Tandang Sora Ave., patungong Quirino Highway.
Pagsapit sa nasabing lugar ay biglang nasalpok ang sinasakyang motorsiklo ng mga biktima ng Sinotruk Tractor Truck na may plakang ABO-1356 na minamaneho ng suspek.
Dahil sa lakas ng pagkakasalpok ay kapwa tumilapon ang rider at backrider na kapwa nagtamo ng grabeng mga pinsala sa ulo at katawan sanhi ng agarang pagkamatay ng mga biktima.
Inihahanda na ang kasong reckless imprudence resulting in double homicide and damage to property na isasampa laban sa truck driver. Jan Sinocruz
MANILA, Philippines – Isinusulong ni Senador Mark Villar ang panukalang batas na magbibigay ng death benefits o benepisyo sa mga community disaster personnel na masasawi sa pagganap nito ng tungkulin.
Sa ilalim ng Senate Bill No. 1354 o Disaster Personnel Death Benefit Act, mabibigyan umano nito ng sapat na kompensasyon ang pamilya ng mga disaster personnel tulad ng rescuers na madidisgrasya habang ginagampanan ang tungkulin.
"In every disaster, the lives of our rescuers and volunteers will always be at risk. No amount of compensation will be ever sufficient for the families left behind in case of loss of life during the performance of their duties. The bravery and heroism of these selfless individuals should be duly recognized," ani Villar.
Sakop umano nito ang lahat ng tauhan anuman ang employment status.
Napapanahon ang naturang panukala makaraang masawi ang limang rescuers sa San Miguel, Bulacan habang sila ay nasa serbisyo. RNT/JGC
MANILA, Philippines – Sisikapin pa rin na mapagtagumpayan ng pamahalaan ang loan agreements nito sa China para sa tatlong malalaking railway projects.
Ito ang sinabi ng Department of Transportation (DOTR) ngayong Biyernes, Setyembre 30.
Mismong si Transportation Undersecretary Timothy John Batan ang nagkumpirma sa mga senador kung paano makukumpleto ng DOTR ang tatlong proyekto nitong Mindanao Railway Project's Tagum-Davao-Digos segment, Philippine National Railways Calamba to Bicol line, at ang Subic-Clark Railway Project.
Sa presentasyon ng DOTR sa Senado, sinabi ni Batan na ang Mindanao Railway Phase 1 ay magsisimula sa partial operations nito sa unang bahagi ng 2027 at full operation sa 2028.
Ang PNR South Long Haul Project naman ay inaasahan magiging fully operational sa ikatlong bahagi ng 2026 samantala ang Subic-Clark Railway Project ay sa ikatlong bahagi rin ng kaparehong taon.
"Currently, the DOTr has already written to DOF requesting for the resubmission of our loan applications for our China-funded projects and this is currently ongoing, the processing by our Investment Coordination Committee for purposes of getting the necessary government approvals," ani Batan.
Nang matanong naman ni Senador Nancy Binay kung itutuloy pa rin nito ang pagpopondo ng China, sagot ni Batan:
"Yes, madam chair, that is the current direction for these three China rail projects."
Nang tanungin naman kung paano nagkaroon ng target dates sa mga proyekto gayong wala pa namang pondo sa mga ito, tugon ng DOTR na inaasahan nilang masisiguro ang loans mula China sa kalagitnaan ng 2023.
"Based on this target of 2023 loan agreement signing with our Chinese partners po, then that is the basis po of our current completion date for Mindanao Railway of second quarter of 2028," paliwanag niya.
Nagtaka naman ni Senador Grace Poe kung bakit ipipilit pa ang loan agreements sa China kung maaari namang magkaroon ng kasunduan sa ibang bansa tulad ng Japan na mas mainam pa ang loan agreement terms. RNT/JGC
MANILA, Philippines – Nagbabala ang Securities and Exchange Commission sa publiko na huwag mag-invest sa Lodi Coin, isang virtual currency na pinasikat sa social media.
Ayon sa SEC ngayong Biyernes, Setyembre 30, kulang sa nararapat na lisensya ang Lodi Coins ng Lodi Technologies Inc. katulad ng order of registration ng securities and certificate of permit mula sa ahensya.
Ito ang kailangan ng mga kompanya upang makapagbenta ng 'securities.'
"While Lodi Technologies was registered with the SEC as a corporation, it does not have the necessary license and authority to offer investments to the public," anang SEC.
"Hence, the public is advised not to invest or stop investing in Lodi Coins and Lodi Technologies Incorporated's investment-taking scheme who operate without the necessary licenses and/or authority," dagdag pa nito.
Matatandaan na kamakailan ay naging matunog ang Lodi Coin na ipinapakilala sa social media na di-umano ay magbibigay ng halos 10 beses ng halagang ininvest dito.
Ang investment package ng Lodi Coin ay naglalaro sa P12,500 hanggang P500,000 pesos. RNT/JGC